Det skriver avisa Varden fredag ettermiddag. Ranet og den alvorlige straffbare handlingen fant sted i Skien natt til torsdag.

Nekter

En 21 år gammel mann har tilstått ranet, men er i tillegg siktet for annen straffbar handling.

Ifølge avisa nekter raneren for det siste punktet, men har akseptert fengsling i to uker.

En 18-åring har tilstått at han var med på ranet. Han kan være et viktig vitne i etterforskningen.

Har overvåkingsbilder

De to mennene skal ha vært inne på bensinstasjonen i rundt 40 minutter, ifølge opptak fra overvåkingskameraet.

Det er foreløpig uklart om alt som skjedde er filmet.

De to ranerne var bevæpnet med kniv og en pistol, som i ettertid har vist seg å være en pistoletterligning.

En ansatt skal ha blitt tvunget med på bakrommet for å åpne en safe. Mennene stakk deretter av i en bil. De ble pågrepet torsdag ettermiddag.

NRK har vært i kontakt med 21-åringens forsvarer Andreas Nyhaug. Han ønsker ikke å kommentere saken utover at hans klient har erkjent ranet.